CELEX: 32020D1122
Language: hr
Date: 2020-07-28 00:00:00
Title: Provedbena odluka Komisije (EU) 2020/1122 оd 28. srpnja 2020. o priznavanju društva DNV GL AS kao klasifikacijskog društva za plovila unutarnje plovidbe u skladu s Direktivom (EU) 2016/1629 Europskog parlamenta i Vijeća

30.7.2020   
               
               
                  HR
               
               
                  Službeni list Europske unije
               
               
                  L 245/15
               
            
         PROVEDBENA ODLUKA KOMISIJE (EU) 2020/1122
         оd 28. srpnja 2020.
         o priznavanju društva DNV GL AS kao klasifikacijskog društva za plovila unutarnje plovidbe u skladu s Direktivom (EU) 2016/1629 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih pravila za plovila unutarnje plovidbe, izmjeni Direktive 2009/100/EZ i stavljanju izvan snage Direktive 2006/87/EZ (1), a posebno njezin članak 21. stavak 1.,
         nakon savjetovanja s Odborom osnovanim na temelju članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (2),
         budući da:
         
                     (1)
                  
                  
                     Njemačka je Komisiji podnijela zahtjev za priznavanje društva DNV GL AS kao klasifikacijskog društva u skladu s Direktivom (EU) 2016/1629.
                  
               
                     (2)
                  
                  
                     Njemačka je podnijela i informacije i dokumentaciju koji su neophodni kako bi Komisija mogla provjeriti jesu li kriteriji za priznavanje ispunjeni.
                  
               
                     (3)
                  
                  
                     DNV GL AS je novo klasifikacijsko društvo koje je osnovano 2013. spajanjem dvaju klasifikacijskih društava – Det Norske Veritas AS i Germanischer Lloyd SE.
                  
               
                     (4)
                  
                  
                     Društvo Germanischer Lloyd SE je prije toga bilo priznato kao klasifikacijsko društvo za plovila unutarnje plovidbe u skladu s Direktivom 2006/87/EZ.
                  
               
                     (5)
                  
                  
                     Komisija bi trebala priznati društvo DNV GL AS – novi pravni subjekt koji je osnovan tim spajanjem – kao novo klasifikacijsko društvo u skladu s Direktivom (EU) 2016/1629.
                  
               
                     (6)
                  
                  
                     Komisija je procijenila informacije i dokumentaciju koji su priloženi zahtjevu za priznavanje, a kojima se potvrđuje da društvo DNV GL AS ispunjava kriterije iz Priloga VI. Direktivi (EU) 2016/1629,
                  
               DONIJELA JE OVU ODLUKU:
         
            Članak 1.
            Društvo DNV GL AS priznaje se kao klasifikacijsko društvo za plovila unutarnje plovidbe u skladu s Direktivom (EU) 2016/1629.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 28. srpnja 2020.
            
               
                  Za Komisiju
               
               Adina VĂLEAN
               
                  Članica Komisije
               
            
         
         
            (1)  SL L 252, 16.9.2016., str. 118.
         
         
            (2)  SL L 373, 31.12.1991., str. 29.